У Мінску з’яўляюцца першыя шпіталі і дамы па доглядзе бяздомных і састарэлых. З’яўляюцца і аптэкі. Першая з іх адкрылася ў 1659 годзе, а другая — толькі праз 123 гады! Па ўзроўні аснашчанасці тыя аптэкі не саступалі еўрапейскім. Паступова расце і колькасць адукаваных дактароў. Адным з самых вядомых сярод іх быў першадрукар і грамадскі дзеяч, навуковец і філосаф-гуманіст Францыск Скарына. Але, цікавы факт: лячэннем урачы не займаліся. Яны толькі разважалі аб хваробах і ставілі дыягназы. Усю практычную работу за іх выконвалі цырульнікі: яны не толькі стрыглі валасы, але і вырывалі зубы, ампуціравалі канечнасці, дапамагалі парадзіхам праз кесарава сячэнне і нават рабілі пластычныя аперацыі!